《满江红 寿吴漕正月十五》
宋代·欧阳光祖

恰则元宵，灿万灯、星球如昼。春乍暖、化工未放，十分花柳。

和气并随灯夕至，一时钟作人间秀。问烟霄、直上舌含香，文摛绣。

命世杰，调元手。荆楚地，淹留久。看日边追诏，印垂金斗。

翠竹苍松身逾健，蛾儿雪竹人如旧。愿湘江、卷入玉壶中，为公寿。

作者简介：建宁崇安人，字庆嗣。九岁能文。后从刘子翚、朱熹讲学。孝宗乾道八年进士。赵汝愚、张栻荐于朝，以汝愚罢相而未召用。后为江西运干。致仕卒。